2020. gada 7. aprīlī Noteikumi Nr. 189

Rīgā (prot. Nr. 22 40. §)

**Grozījumi Ministru kabineta 2020. gada 31. marta noteikumos Nr. 179 "Noteikumi par dīkstāves pabalstu pašnodarbinātām personām, kuras skārusi Covid-19 izplatība"**

Izdoti saskaņā ar likuma

"Par valsts apdraudējuma un tā seku

novēršanas un pārvarēšanas pasākumiem

sakarā ar Covid-19 izplatību"

2. pantu un 14. panta otro daļu

Izdarīt Ministru kabineta 2020. gada 31. marta noteikumos Nr. 179 "Noteikumi par dīkstāves pabalstu pašnodarbinātām personām, kuras skārusi Covid-19 izplatība" (Latvijas Vēstnesis, 2020, 66B. nr.) šādus grozījumus:

1. Izteikt 4. punktu šādā redakcijā:

"4. Krīzes skartā pašnodarbinātā persona ir fiziska persona, kas reģistrējusies Valsts ieņēmumu dienestā kā saimnieciskās darbības veicēja, ir veikusi valsts sociālās apdrošināšanas obligātās iemaksas kā pašnodarbinātā persona vai autoratlīdzības saņēmēja vai ir mikrouzņēmumu nodokļa maksātāja, vai individuālais komersants, un dīkstāves periodā nav guvusi ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību."

2. Izteikt 6.4. apakšpunktu šādā redakcijā:

"6.4. apliecinājumu, ka attiecīgajā periodā pašnodarbinātā persona nav guvusi ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību. Apliecinājumā norāda saņemto autortiesību atlīdzības apmēru;".

3. Izteikt 7.2. apakšpunktu šādā redakcijā:

"7.2. pašnodarbinātai personai vispārējā nodokļu režīmā – 75 procentu apmērā no attiecīgās personas vidējā valsts sociālās apdrošināšanas obligāto iemaksu objekta apmēra pēdējos divos noslēgtajos ceturkšņos, bet ne vairāk kā 700 *euro* mēnesī;".

4. Papildināt noteikumus ar 7.3. apakšpunktu šādā redakcijā:

"7.3. šo noteikumu 7.1. un 7.2. apakšpunktā minētajai personai, kura dīkstāves laikā atgriežas darbā pēc bērna kopšanas atvaļinājuma, dīkstāves pabalstu nosaka 100 procentu apmērā no piešķirtā vecāku pabalsta parsešu mēnešu periodu pirms ārkārtējās situācijas izsludināšanas, bet ne vairāk kā 700 *euro* apmērā par kalendāra mēnesi."

Ministru prezidents A. K. Kariņš

Kultūras ministrs N. Puntulis